หุ้นยุโรปเปิดตลาดแดนบวก ขานรับผลประกอบการ HSBC
ตลาดหุ้นยุโรปเปิดตลาดวันนี้ปรับตัวสูงขึ้น เนื่องจากผลประกอบการที่ดีขึ้นของธนาคารเอชเอสบีซี ในขณะที่ตลาดหุ้นกรีซจะกลับมาเปิดทำการเป็นวันแรกอีกครั้งในวันนี้
3 ส.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดวันนี้ปรับตัวสูงขึ้น เนื่องจากผลประกอบการที่ดีขึ้นของธนาคารเอชเอสบีซี ในขณะที่ตลาดหุ้นกรีซจะกลับมาเปิดทำการเป็นวันแรกอีกครั้งในวันนี้
ดัชนี Stoxx Europe 600 บวก 0.3% แตะ 397.41 จุด
ดัชนี CAC-40 ตลาดหุ้นฝรั่งเศสเปิดวันนี้ที่ 5,076.80 จุด ลดลง 5.81 จุด, -0.11% และดัชนี DAX ตลาดหุ้นเยอรมันเปิดวันนี้ที่ 11,295.50 จุด ลดลง 13.49 จุด, -0.12%
หุ้นเอชเอสบีซี ดีดตัว 1.6% ภายหลังจากที่ธนาคารได้เปิดเผยผลกำไรที่สูงขึ้น ส่วนหุ้นไฮเนเก้น พุ่ง 2.6%
เอชเอสบีซี โฮลดิงส์ เปิดเผยผลกำไรช่วงครึ่งปีแรกปรับตัวเพิ่มขึ้น 10% สู่ระดับ 1.36 หมื่นล้านดอลลาร์ จากระดับ 1.23 หมื่นล้านดอลลาร์ในช่วงเดียวกันของปีก่อนหน้า
นายสจ๊วต กัลลิเวอร์ ประธานเจ้าหน้าที่บริหารของเอชเอสบีซี โฮลดิงส์ พยายามหาลู่ทางที่จะเพิ่มรายได้ให้กับทางธนาคาร ซึ่งรวมถึงการปรับลดพนักงานและปิดสาขาที่ไม่ทำกำไร